CELEX: 62011TN0257
Language: da
Date: 2011-05-23 00:00:00
Title: Sag T-257/11: Sag anlagt den 23. maj 2011 — Pangyrus mod KHIM — RSVP Design (COLOURBLIND)

16.7.2011   
            
            
               DA
            
            
               Den Europæiske Unions Tidende
            
            
               C 211/29
            
         Sag anlagt den 23. maj 2011 — Pangyrus mod KHIM — RSVP Design (COLOURBLIND)
   (Sag T-257/11)
   2011/C 211/62
   Stævningen er affattet på engelsk
   
      Parter
   
   
      Sagsøger: Pangyrus Ltd (York, Det Forenede Kongerige) (ved solicitor S. Clubb)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: RSVP Design Ltd (Renfrewshire, Det Forenede Kongerige)
   
      Sagsøgerens påstande
   
   
               —
            
            
               Afgørelse af 23. marts 2011 truffet af Fjerde Appelkammer ved Kontoret for Harmonisering i Det Indre Marked (Varemærker og Design) (sag R 751/2009-4) annulleres.
            
         
               —
            
            
               Afgørelse af 12. maj 2009 truffet af annullationsafdelingen ved Kontoret for Harmonisering i det Indre Marked (Varemærker og Design) genindsættes.
            
         
               —
            
            
               Sagsøgeren tillægges sagsomkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Ordmærket »COLOURBLIND« for varer og tjenesteydelser i klasse 9, 16, 28, 35 og 41 — EF-varemærkeregistrering nr. 3337979
   
      Indehaver af EF-varemærket: RSVP Design Ltd
   
      Indgiveren af begæringen om, at EF-varemærket erklæres ugyldigt: Pangyrus Ltd
   
      Begrundelse for ugyldighedsbegæringen: Indgiveren af begæringen om ugyldighed har støttet sin begæring på to grunde, dels artikel 53, stk. 1, litra c), sammenholdt med artikel 8, stk. 4, i Rådets forordning (EF) nr. 207/2009, idet indgiveren har påberåbt sig en ældre uregistreret rettighed, der er beskyttet i henhold til reglen om uretmæssig brug (passing off) i Det Forenede Kongerige, dels at der forelå ond tro i henhold til artikel 52, stk. 1, litra b), i Rådets forordning (EF) nr. 207/2009.
   
      Annullationsafdelingens afgørelse: EF-varemærkeregistreringen ugyldig i sin helhed
   
      Appelkammerets afgørelse: Annullation af annullationsafdelingens afgørelse og afslag på ugyldighedsbegæringen
   
      Søgsmålsgrunde: Sagsøgeren har gjort gældende, at appelkammeret begik en retlig fejl ved at fastslå, (i) at indehaveren af EF-varemærket ikke handlede i ond tro i forbindelse med indgivelsen af EF-varemærkeansøgningen, og (ii) at sagsøgeren ikke har bevist, at selskabet har gjort brug af et ældre tegn i normal handel inden tidspunktet for indgivelsen af EF-varemærkeansøgningen.